Public procurement notice: Contract Notice
Published: 2017-02-03
Buyer: Rigspolitiet
Country: DK
Region: Hovedstaden
Contract type: Services
Procedure: Competitive dialogue
CPV classification: 30211000 | 71311300 | 72000000 | 72212000: Platform-specific software programming services | 72212517
Estimated value: 200000000 DKK
Submission deadline: 2017-03-03
Award criteria: The most economic tender
EU fund: ESF

Technical requirements: Rigspolitiet (ordregiver) udbyder drift, vedligehold, support og videreudvikling af en portefølje af ordregivers eksisterende it-systemer.
Udbuddet omfatter 22 it-systemer, en række understøttende kørsler og programmer, en fælles infrastruktur, tværgående miljøer (samlet betegnet »systemporteføljen«) og integrationer mellem disse. Hovedparten af systemporteføljen er baseret på en mainframeplatform og en mindre del af systemporteføljen på midrangeplatforme (Unix og Windows). Systemporteføljen omfatter en række samfundskritiske it-systemer, som eksempelvis Kriminalregistret, Indexsystemet, Rettighedsregisteret, POLSAS og Pas-registeret, der i dag drives og vedligeholdes af ordregivers eksisterende leverandører. Systemporteføljen udgør en væsentlig andel af ordregivers samlede it-systemer til understøttelse af ordregivers opgaver, og er kendetegnet ved en betydelig kompleksitet og volumen, samt ved at være under kontinuerlig forandring. En del af systemerne kan dateres tilbage til 1980'erne og starten af 1990'erne — og betegnes som »legacy-systemer«.
Det er ordregivers behov, at der ved leveringen af ydelserne, jf. afsnit II fokuseres på driftsstabilitet og systemtilgængelighed gennem levering af skalerbare ydelser og et beredskab, der kan sikre opretholdelse af tilgængelighed ved driftshændelser. Ligeledes er det ordregivers behov, at ydelserne omfatter løbende optimering, så driftshændelser proaktivt undgås, og miljøet som helhed drives ressourceeffektivt. Ordregiver har implementeret den udbudte systemportefølje for såvel mainframe- og midrange-platformen på en måde, så de enkelte systemer i forhold til den underlæggende infrastruktur og programmel har en række tekniske afhængigheder. Ordregiver har endvidere behov for, at udbuddet sikrer tidssvarende kontraktvilkår, bedre mulighed for løbende leverandørstyring, markedskonforme priser samt forudsigelighed og gennemsigtighed i ydelser og prissætning, ligesom ordregiver har behov for, at ordregiver og/eller en af ordregiver udpeget tredjemand kan hjemtage hele eller dele af systemporteføljen, og at udførelsen af hele eller dele af ydelserne efter en hjemtagelse kan overtages af ordregiver eller en af ordregiver udpeget tredjemand.
Interesserede ansøgere kan via den i punkt I.1) angivne mailadresse rekvirere en system- og ydelsesoversigt for systemporteføljen indeholdende overordnede oplysninger om systemporteføljens enkeltelementer samt om historisk kapacitetstræk.
Nedenfor er ydelserne beskrevet som ydelser i forhold til den samlede systemportefølje. Ydelserne skal leveres på de anvendte platforme. Udbudsmaterialet vil indeholde en nærmere beskrivelse af systemporteføljens enkelte elementer.
Infrastrukturdrift- og vedligeholdelse omfatter tilrådighedsstillelse, drift og vedligeholdelse af systemporteføljens infrastruktur, som samlet sikrer sikker afvikling af ordregivers systemportefølje. Ydelsen omfatter herudover bl.a. tilrådighedsstillelse af housingfaciliteter til ordregivers eget maskinel og programmel.
Applikationsdrift omfatter drift af systemporteføljens applikationer, samt integration med andre systemer og med den underliggende infrastruktur, der samlet set sikrer sikker afvikling af systemporteføljen samt dataudveksling med andre systemer.
Applikationsvedligeholdelse omfatter implementering af relevante software og sikkerhedsopdateringer og løbende orientering af ordregiver om nye softwareopdateringer, løbende håndtering og afhjælpning af fejl i systemporteføljens applikationer samt forebyggende vedligeholdelse. Herudover omfatter ydelsen bl.a. optimering af ordregivers systemporteføljes applikationer, således at ydelsen samlet set sikrer, at systemporteføljen sikkert opfylder ordregivers behov.
Supportydelsen omfatter support til systemporteføljen gennem bl.a. tilrådighedsstillelse af service desk til 3rd level. 1st og 2nd level support varetages af ordregiver selv eller af en af ordregiver udpeget tredjemand.
Videreudvikling omfatter projekter, som ændrer systemporteføljen, eksempelvis funktionalitet, integrationer, arkitektur og/eller datamodel samt udvikling som følge af modningsydelser. Leverandøren skal som led i videreudviklingen ligeledes bistå ordregiver med overtagelse af tredjemandsprogrammel samt med at implementere tredjemandsprogrammel i systemporteføljen.
Transition omfatter både transition ind og ud. Transition ind omfatter bl.a. etablering af driftsmiljøet til systemporteføljen samt migrering af systemporteføljen fra ordregivers eksisterende leverandører. Transition ud omfatter ophørsassistance bl.a. med henblik på hel eller delvis nedlukning og/eller evt. overdragelse til tredjepartsleverandør eller ordregiver selv. Transitionen omfatter en afklaring af, hvilke persondataretlige tilpasninger, der er nødvendige i forhold til leverandørens rolle.
Print omfatter print og levering af output på andre medier, men i stigende omfang elektronisk print, efterbehandling og forsendelse, indkøb og lagerstyring samt produktionsstyring.
Modningsydelser omfatter analyser, der bl.a. har til formål at understøtte forlængelse af levetiden for systemporteføljen eller dele heraf, hjemtagelse af en del af systemporteføljen, udfasning og nedlukning af dele af systemporteføljen m.v. Modningsydelser kan endvidere føre til behov for modernisering af systemporteføljen, som skal leveres i form af videreudvikling eller timebaserede ydelser.
Leverandøren skal løbende levere timebaserede ydelser til løsning af opgaver, som relaterer sig til systemporteføljen. Timebaserede ydelser leveres af personer med tilsvarende kompetencer som de kompetencer, der forudsættes ved løsning af de øvrige beskrevne ydelser under afsnit II. Ydelserne omfatter eksempelvis bidrag til udarbejdelse af strategier, implementering af anbefalinger, optimering af governance, ændring af systemer, m.v.
Leverandøren skal levere vidensoverdragelse, herunder eventuel sidemandsoplæring af ordregivers medarbejdere, i relation til enhver af de af udbuddet omfattede ydelser og systemporteføljen generelt.

Eligibility requirements: En erklæring om virksomhedens samlede omsætning i de seneste 3 disponible regnskabsår, afhængigt af hvornår virksomheden blev etableret eller startede sin virksomhed, hvis tallene for denne omsætning foreligger. Virksomhedens balance eller uddrag heraf for de seneste tre disponible regnskabsår, såfremt offentliggørelse af balancen er lovpligtig i det land, hvor virksomheden er etableret, eller anden dokumentation for egenkapitalens størrelse. Ved sammenslutning af virksomheder (f.eks. et konsortium) skal oplysningerne om økonomisk formåen gives for hver enkelt virksomhed. Adgang til skabelon til brug for afgivelse af de efterspurgte oplysninger kan rekvireres i det elektroniske udbudssystem, jf. punkt I.1).
Som mindstekrav kræves en samlet årlig omsætning på mindst 450 000 000 DKK i hvert af de seneste 3 disponible regnskabsår. Såfremt virksomheden baserer sig på andre enheders formåen, beregnes omsætningen som virksomhedens og disse andre enheders samlede omsætning i hvert af de seneste 3 seneste disponible regnskabsår. Ved en sammenslutning af virksomheder (f.eks. et konsortium) beregnes omsætningen som virksomhedernes samlede omsætning i hvert af de seneste 3 disponible regnskabsår. Som mindstekrav kræves en positiv egenkapital i hvert af de seneste 3 disponible regnskabsår. Såfremt virksomheden baserer sig på andre enheders formåen, opgøres egenkapitalen som virksomhedens og disse andre enheders samlede egenkapital i hvert af de seneste 3 disponible regnskabsår. Ved en sammenslutning af virksomheder (f.eks. et konsortium) opgøres egenkapitalen som deltagernes samlede egenkapital i hvert af de seneste 3 disponible regnskabsår.
Følgende dokumentation skal indgå i anmodningen: Fremlæggelse af en liste over de betydeligste lignende tjenesteydelser, jf. punkt II.1.5), som ansøger har udført i løbet af de sidste 3 år. Ordregiver ser gerne, at listen indeholder følgende oplysninger: — En klar beskrivelse af leverancens karakteristika, jf. punkt II.1.5), — En klar beskrivelse af ydelserne omfattet af leverancen, jf. de i punkt II.1.5), afsnit II litra A-J, som leverancen har bestået af, — Ansøgerens rolle(r) i forbindelse med leverancens udførelse, — Tidspunktet for udførelse, — Størrelsen af leverancen, samt — Modtager af leverancen, såfremt oplysningerne kan angives. Ved angivelse af tidspunktet for leverancens udførelse bedes ansøger angive datoen for leverancens påbegyndelse og afslutning. Er dette ikke muligt, f.eks. fordi opgaverne er udført løbende i henhold til en rammeaftale, bedes ansøger i beskrivelsen angive hvordan datoen er angivet. Hvis der er tale om en igangværende opgave, er det alene den del af leverancen, der allerede er udført på ansøgningstidspunktet, som vil indgå i vurderingen af referencen, jf. pkt. IV.1.2). Det bemærkes, at ordregiver forbeholder sig ret til at kontakte den angivne kunde med henblik på at få attesteret oplysningerne om referencen, herunder de for referencen angivne tidspunkter. Der kan maksimalt angives 5 leverancer (referencer), uanset om der er tale om en enkelt virksomhed, om ansøger baserer sig på en anden virksomheds formåen, eller om der er tale om en sammenslutning af virksomheder (f.eks. et konsortium). Såfremt der angives et antal referencer, der overstiger dette maksimum, vil der alene blive lagt vægt på de 5 første referencer, dvs. referencenr. 1-5. Referencer, der ligger herudover, vil der blive set bort fra. Den enkelte reference må maksimalt udgøre 24 000 tegn inkl. mellemrum og tekst i eventuelle illustrationer. Tegn, der ligger herudover, vil der blive set bort fra. Adgang til skabelon til brug for afgivelse af de efterspurgte oplysninger kan rekvireres i det elektroniske udbudssystem, jf. punkt I.1).